1. ბიბლიოთეკის ფართი პატარაა, სკოლას ამ ეტაპზე სხვა საშუალება არ აქვს, აკმაყოფილებს საშუალოდ
2. საშუალოდ აკმაყოფილებს
3. ბიბლიოთეკაში არ გვაქვს კომპიუტერი შესაბამისად არც ინტერნეტი, ელექტრონულ წიგნებზე წვდომა არ არის შესაძლებელი
4. ვარ სპეციალისტი ტრენინგებ გავლილი
5. ბიბლიოთეკის 3 წლის მონაცემები

ა) მკითხველები და წაკითხული წიგნები

* 2019-20 სასწავლო წელი 55 მკითხველი 212 წიგნი, მოსწავლეთა რაოდენობა 74
* 2020-2021ს/წ 10 მკითხველი 45 წიგნი, მოსწავლეთა რაოდენობა 68
* 2021-2022 ს/წ 45 მკითხველი 134 წიგნი, 60 მოსწავლე

ბავშვები ყველაზე მეტ წიგნს დეკემბრიდან აგვისტოს ჩათვლით კითხულობენ, მაგრამ პანდემიამ ყველაფერი თავდაყირა დააყენა.

წინა 2 წელიწადს თუ შევადარებთ მოსწავლეთა კითხვის, მაგალითად 2017-18 ს/წ და 2018-19 ს/წელს განსხვავება რეკორდულია 75 მოსწავლეზე 808 წაკითხული წიგნი და 86 მოსწავლეზე 1100 წიგნი და კიდევ მაშინ სხვა სკოლის მოსწავლეებიც დადიოდნენ წიგნების გამოსაწერად, მაგალითად სოფელ ოქრუაშვილების და სოფელ ქედლების საჯარო სკოლის მოსწავლეები სულ 25 მოსწავლე, ეხლა ეს ციფრი 5 მკითხველზე ჩამოვიდა.

და საერთოდ დაიკლო მოსწავლეთა რაოდენობამაც სკოლაში. ეს გამოწვეულია იმით რომ მშობლებმა სამუშაოს საძიებლად ქალაქში წავიდნენ და შესაბამისად შვილებიც გადაიყვანეს.

ბ) ყველა კლასის მოსწავლეები I-XII კლასები სხვადასხვა წლებში სხვადასხვა კლასები იყვნენ ლიდერები წიგნის კითხვის, ამ ყველაფერს განსაზღვრავდა მათი მონაწილეობა სხვადასხვა ღონისძიებებში აქტივობებში წიგნის განხილვებში, კონკურსებში, მარათონებში და ასე შემდეგ.

გ) ინფორმაცია წიგნების განახლება/ შევსების თაობაზე

* 2019-20 ს/წ 9 წიგნი
* 2020-21 წ/წ 35 წიგნი
* 2021-22 ს/წ 76 წიგნი

1. პანდემიამდე კარგად მყავდა მკითხველები და პედაგოგებიც ჩართული იყვნენ საბიბლიოთეკო მუშაობაში, ვატარებდი 2007 წლიდან ტელეკომპანია რუსთავი -2 პროექტს ,,ყველაზე ჭკვიანი“ V – VIII კლასის მოსწავლე მკითხველებში იმ წესების დაცვით, რომელსაც ჩვენ ტელევიზორში ვუყურებდით, 12 -ვე კატეგორიაში.

ქართული ენისა და ლიტერატურის მასწავლებელმა ნანა აბულაძემ ჩაატარა განათლების სამინსტროს მიერ დაფინანსებული პროექტის ფარგლებში ,,თავისუფალი გაკვეთილები“ დათო ტურაშვილის ,,გურჯი ხათუნი“(სულ 20 გაკვეთილი), რომელშიც დახმარებას ვუწევდი, პრიოექტის ფარგლებში შემოიტანა 150 ლარის წიგნები.

ინგლისური ენის მასწავლებელმა ნათია დეკანაძემ თავის სადამრიგებლო კლასს მოყვებოდა კვირაში ერთხელ ბიბლიოთეკაში და უსმენდა ბავშვებს მათ წაკითხული წიგნებს, პროექტის დასრულების შემდეგ ასაჩუქრებდა წიგნებით. ეს დიდი მოტივაცია იყო ბავშვებისათვის.

2014 წელს ბიბლიოთეკაში ჩამოვაყალიბე ,, წიგნის მოყვარულთა კლუბი“. მოვიგეთ სასკოლო კლუბების ხელშეწყობის ფარგლებში დაფინანსებული პროექტი თემაზე ,,ბულინგი ოჯახში, სკოლაში საზოგადოებაში“, რომელიც წარმატებით განვახორციელეთ. პროექტის ფარგლებში ვიყიდეთ საკანცელარიო ნივთები, ფოტოაპარატი, წიგნები 250 ლარის და ფლიტჩარტის მოძრავი დაფა.

ბიბლიოთეკის მკითხველები აქტიურად ჩართული გვყავს რონდელის ფონდის პროექტში ,,ჩვენი სამყარო“, გვყავს ერთ-ერთ ნომინაციაში გამარჯვებული თორნიკე ბოლქვაძე.

მკითხველები იღებენ მონაწილეობას აჭარის განათლების სამინისტროს პროექტში ,,ლიტერატურულ მარათონი“.

გასულ წელს შემოვიდა კიდევ ერთი ახალი პროექტი ბათუმის საჯარო ბიბლიოთეკის ამერიკული კუთხის საზაფხულო კითხვის კონკურსი, ბავშვებმა წაიკითხეს როგორც ქართულენოვანი წიგნები ასევე ინგლისურენოვანი ლიტერატურა, 12 მკითხველმა მიიღო მონაწილეობა 10 ოქროს და 2 ვერცხლის სერთიფიკატები აიღეს, ასევე ფასიანი საჩუქრებიც.

ვაჯილდოვებთ სხვადასხვა ნომინაციებში ყოველ წელიწადს ,,წლის მკითხველებს“ სიგელებით და ფასიანი საჩუქრებით.

მიმდინარე სასწავლო წელს მკითხველებმა მონაწილეობა მიიღეს წიგნის განხილვაში თემაზე: ,,მშობლისა დ შვილის ურთიერთობა“, განვიხილეთ ნიკოლა იუნის ,,ყველაფერი ყველაფერი“. ასევე ჩავატარეთ ზურაბ გორგილაძის 85 წლის იუბილის აღსანიშნავად მის ლექსებზე კონკურსი და გამარჯვებულები დავაჯილდოვეთ სიგელებით.

წელს კიდევ შემოვიდა ახალი პროექტები, რომელშიც აქტიურად ჩაერთნენ ბავშვები.

1. მხარდაჭერა ადგილობრივი და ცენტრალური ხელისუფლება

ამ ეტაპზე მხოლოდ სკოლის დირექცია გვიდგას გვერდში სკოლის ვაუჩერის ხარჯით, არადა ძალიან კარგი იქნებოდა თუ ვინმე დაგვეხმარებოდა.

1. ხარვეზების აღმოსაფხვრელი დახმარება სახელმწიფოსგან.

სახელმწიფომ უნდა იზრუნოს, რომ ყველა სკოლა მოწყობილი იყოს თანამედროვე სტანდარტებზე, მეტი ყურადღება მიექცეს ბიბლიოთეკებს, იყოს მეტი სივრცე, კომპიუტერი ინტერნეტით, ქსეროქსით, ელ-ბიბლიოთეკით, შემოვიდეს ბევრი თემატური წიგნები, სათამაშო ყუთები, წიგნები მოძრავი ჩანართებით. ასევე უცხოენოვანი საბავშვო ლიტერატურა რომ უკეთესად ისწავლონ უცხო ენები მომავალმა თაობამ, ასევე მეტად იყვნენ ჩართული პედაგოგები საბიბლიოთეკო მუშაობაში.

1. ახალი სტანდარტები ბიბლიოთეკაში

თუ ბიბლიოთეკას სივრცე არ ექნება, ზემოთ ჩამოთვლილი ფონდი და ტექნოლოგიები ახალი სტანდარტების შექმნას აზრი არ ექნება. ამ ეტაპზე იმაზე მეტს ვაკეთებ ვინემ საჭიროა.

1. სასკოლო ბიბლიოთეკის შემდგომი განვითარების პერსპექტივა

მე ვიცი რომ განათლება მთავარია, ქვეყნის მომავალი თაობისთვის განათლება უმნიშვნელოვანესია მაგრამ, ბიბლიოთეკების განვითარების შემდგომ პერსპექტივას ვერ ვხედავ დღევანდელი გადასახედიდან.

პირველ რიგში ბიბლიოთეკარს სჭირდება ღირსეული ხელფასი -178 ლარად შეიძლება მუშაობა?(ასეა ყველგან) და ბიბლიოთეკარი ტექ-პერსონალზეა გათანაბრებული, რომელ განათლებაზე სვამთ კითხვებს, საინტერესოა რა გინდათ რომ გააკეთოს ბიბლიოთეკარმა ამ პირობებში.

და კიდევ პანდემიამ ძალიან იმოქმედა ბავშვებზე, როცა რაღაცას მივაღწიე რამდენიმეწლიანი მუშაობის შემდეგ(შევცვალე მუშაობის სტილი ახალი იდეებით, სტანდარტებით, აქტივობებით, აქ რაც მიწერია ჩემი მუშაობის 10 პროცენტია) სწორედ მაშინ აიკრძალა სკოლაშიც და თავისთავად ბიბლიოთეკაშიც ფიზიკური დასწრება. ბავშვები დაშორდნენ წიგნს და გადასახლდნენ არარეალურ ვირტუალურ სამყაროში და იქედან მათი გამოყვანა ძალიან რთულია.

სსიპ ხულოს მუნიციპალიტეტის სოფელ უჩხოს საჯარო სკოლა

ბიბლიოთეკარი: ეთერ აბულაძე

ტელეფონი:591717255